На основу чл. 11 и 22. став 4. Покрајинске скупштинске одлуке о буџету Аутономне покрајине Војводине за 2018. годину („Службени лист АПВ”, брoj: 57/17), у вези с Покрајинском скупштинском одлуком о програму мера подршке за спровођење пољопривредне политике за развој села на територији АП Војводине у 2018. години(„Службени лист АПВ”, број 57/17), а у складу са Пословником о раду комисије за израду конкурса и правилника и поступања по конкурсима расписаних у Покрајинском секретаријату за пољопривреду, водопривреду и шумарство од 17.04.2018. године (пречишћен текст), Покрајински секретаријат за пољопривреду, водопривреду и шумарство (у даљем тексту: Покрајински секретаријат) расписује

**КОНКУРС**

**ЗА ДОДЕЛУ СРЕДСТАВА ЗА СУФИНАНСИРАЊЕ ИНВЕСТИЦИЈА У ПЧЕЛАРСТВО**

**НА ТЕРИТОРИЈИ АУТОНОМНЕ ПОКРАЈИНЕ ВОЈВОДИНЕ У 2018. ГОДИНИ**

1. **ЦИЉ И ПРЕДМЕТ КОНКУРСА**

Циљ Конкурса за доделу средстава за суфинансирање инвестиција у пчеларство на територији Аутономне покрајине Војводине у 2018. години (удаљем тексту: Конкурс) јесте унапређивање пчеларске производње и производње меда у Аутономној покрајини Војводини.

Предмет Конкурса јесте додела бесповратних средстава за набавку нових пчелињих друштава и опреме за пчеларство.

1. **ВИСИНА И НАМЕНА СРЕДСТАВА**

Бесповратна средства која се додељују по овом Конкурсу износе укупно до **20.000.000,00 динара**.

Бесповратна средства за подршку инвестиција по овом конкурсу утврђују се **у износу до 50%** од укупно прихватљивих трошкова инвестиције.

За подносиоце пријава: физичка лица чија је инвестиција на подручју са отежаним условима рада у пољопривреди, физичка лица млађа од 40 година и жене бесповратна средства за подршку инвестиција по овом конкурсу утврђују се **у износу до 60%** од укупно прихватљивих трошкова инвестиције.

Приликом обрачуна, узима се вредност инвестиције без пореза на додату вредност (ПДВ).

**Максималан износ бесповратних средстава** по једној пријави **не може бити већи од 300.000,00 динара, односно 330.000,00 динара** за подносиоце пријава: физичка лица чија је инвестиција на подручју са отежаним условима рада у пољопривреди, физичка лица млађа од 40 година и жене.

**Минималан износ бесповратних средстава** по једној пријави **износи 50.000,00 динара**.

Бесповратна средства која се додељују по Конкурсу намењена су за:

1. **набавку нових пчелињих друштава**

**Максималан износ бесповратних средстава** за набавку пчелињих друштава износи највише **до 100.000,00 динара,** односно **110.000,00 динара** за подносиоце пријава: физичка лица чија је инвестиција на подручју са отежаним условима рада у пољопривреди, физичка лица млађа од 40 година и жене;

1. **набавку опреме за пчеларство:** кошнице, електрична центрифуга, мануелна центрифуга, стресач пчела, електрични отклапач саћа, када за отклапање саћа, сто за отклапање саћа, сталак за отклапање саћа, електрична пумпа за претакање меда, пнеуматска пунилица за мед, ручна дозерица за мед, мешалица за кристализирани мед, аутоматски сто за паковање меда, сакупљач полена (уграђен у подњачу), канта за мед (од инокса и пластичне масе ‒ ПП или ПЕТ), цистерна за чување меда, топионик воска са пресом, топионик воска за целе рамове, електрични декристализатор меда, дупликатор ‒ хомогенизатор с мешалицом и редуктором, матичне решетке, пчеларска вага (150 кг), линија за пуњење и паковање меда, линија за производњу пчелиње хране/погача, млин чекићар за млевење шећера, пчеларска СМС вага, моторни издувач за пчеле и сушара за полен.

**Максималан износ бесповратних средстава** за набавку опреме за пчеларство износи највише **до 300.000,00 динара,** односно **330.000,00 динара** за подносиоце пријава: физичка лица чија је инвестиција на подручју са отежаним условима рада у пољопривреди, физичка лица млађа од 40 година и жене.

Подносилац пријаве може поднети само једну пријаву по Конкурсу, али за више намена у оквиру једне тачке, као и по више тачака, а до горе наведеног максималног износа.

Приликом разматрања поднетих пријава за остваривање бесповратних средстава, неће се признавати опрема и пчелиња друштва набављена пре 01.01.2018. године, што мора бити документовано рачунима са спецификацијом опреме, отпремницама, изводима из банке, гарантним листовима, царинским декларацијама, уколико је реч о опреми из увоза, и другим доказима, који носе датум након 01.01.2018. године.

1. **КОРИСНИЦИ**

Право на подстицаје остварује **физичко лице** - носилац регистрованог породичног пољопривредног газдинства које је уписано у Регистар пољопривредних газдинстава и налази се у активном статусу.

1. **УСЛОВИ ЗА УЧЕШЋЕ НА КОНКУРСУ**
2. регистровано пољопривредно газдинство мора бити уписано у Регистар пољопривредних газдинства и налазити се у активном статусу;
3. подносилац пријаве мора имати пребивалиште на територији јединице локалне самоуправе са територије АП Војводине, с тим што и место реализације инвестиције мора бити на територији јединице локалне самоуправе са територије АП Војводине;
4. подносилац пријаве мора регулисати обавезе по решењима о накнадама за одводњавање/наводњавање и порез на пољопривредно земљиште, закључно са 31.12.2017. године;
5. подносилац пријаве за инвестицију за коју подноси пријаву не сме користити средстава по неком другом основу (субвенције, подстицаји) за исту намену, односно иста инвестиција не сме бити предмет другог поступка за коришћење подстицаја, осим подстицаја у складу с посебним прописом којим се уређује кредитна подршка регистрованим пољопривредним газдинствима;
6. подносилац пријаве не сме имати неиспуњених уговорних обавеза према Покрајинском секретаријату за пољопривреду водопривреду и шумарство, као ни према Министарству пољопривреде и заштите животне средине, а по основу раније потписаних уговора.
7. подносилац пријаве и добављач опреме не могу да представљају повезана лица - у смислу члана 62. Закона о привредним друштвима („Службени гласник”, бр. 36/11 и 99/11 и 83/14 и 5/15);
8. плаћање се врши на текући рачун добављача или готовински, а плаћања путем компензације и цесије неће бити призната.
9. **СПЕЦИФИЧНИ УСЛОВИ ЗА УЧЕШЋЕ НА КОНКУРСУ**

Подносилац пријаве, остварује правo на суфинансирање набавке нових пчелињих друштава и опреме за пчеларство уколико у Регистру има уписано минимум 10 кошница пчела.

1. **ВРЕМЕНСКИ ОКВИР КОНКУРСА**

Конкурс је отворен до утрошка средстава, а закључно са 15. 05. 2018. године.

1. **ПОТРЕБНА ДОКУМЕНТАЦИЈА**
2. читко попуњен образац пријаве са обавезним потписом;
3. оригинал извод из Регистра пољопривредних газдинстава, који издаје Управа за трезор (прва страна извода РПГ са основним подацима и трећа страна извода с подацима о животињама), не старији од 30 дана;
4. фотокопија личне карте или очитана чипована лична карта носиоца регистрованог пољопривредног газдинства;
5. оригинал рачун за набавку предметне инвестиције;

Спецификација опреме треба да садржи основне карактеристике опреме (подаци исказани у обрасцу пријаве морају бити исти као у рачуну);

1. отпремница за набавку предметне инвестиције за коју је, у складу са посебним прописима, утврђена обавеза издавања отпремнице;
2. доказ о извршеном плаћању предметне инвестиције и то потврду о преносу средстава и извод оверен од стране банке, а у случају када је физичко лице извршило готовинско или плаћање картицом може доставити само фискални исечак;
3. фотокопија уговора о кредиту, уколико је предметна инвестиција набављена путем кредита;
4. само за набавку опреме чија је вредност већа од 200.000,00 динара, може се поднети предрачун са спецификацијом опреме, а коначан оригинал рачун мора бити идентичан предрачуну по износу, спецификацији и добављачу опреме;
5. фотокопија гарантног листа за опрему за коју је то предвиђено важећим прописима;
6. јединствену царинску исправу за опрему из увоза (уколико је подносилац пријаве директни увозник - не старију од 01.01.2018.године);
7. доказ o регулисаној накнади за одводњавање/наводњавање (потврда ЈВП „ВОДЕ ВОЈВОДИНЕ”) закључно са 2017. годином за подносиоца пријаве;
8. доказ о измиреним доспелим пореским обавезама за подносиоца пријаве за 2017. годину (издато од стране надлежног органа јединице локалне самоуправе);
9. изјава да добављач и наручилац опреме не представљају повезана лица у складу с чланом 62. Закона о привредним друштвима.

Подносилац пријаве - на обрасцу који је саставни део пријаве на конкурс – треба да се изјасни о томе да ли ће документацију наведену под тачкама 2, 11 и 12 прибавити сам или је сагласан с тим да је прибави Секретаријат, по службеној дужности.

Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача. Уколико је рачун/предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС, на дан издавања рачуна/предрачуна.

Комисија задржава право да поред наведених затражи и друга документа.

1. **ПОСТУПАК ДОНОШЕЊА ОДЛУКЕ**

Поступак доношења одлуке регулисан је у складу са Пословником о раду комисија за израду конкурса и правилника и поступање по конкурсима расписаним у покрајинском секретаријату за пољопривреду, водопривреду и шумарство од 17.04.2018. године (пречишћен текст), а на основу ког је донет Правилник о додели средстава за суфинансирање инвестиција у пчеларство на територији АП Војводине у 2018.години.

1. **УСЛОВИ КОРИШЋЕЊА СРЕДСТАВА**
2. Средства за подршку инвестиција по овом конкурсу додељују се бесповратно.
3. У складу с критеријумима који су дефинисани Правилникомо додели средстава за суфинансирање инвестиција у пчеларство на територији Аутономне покрајине Војводине у 2018. години (у даљем тексту: Правилник), формира се бодовна листа на основу које се додељују бесповратна средства до утрошка средстава опредељених овим конкурсом.
4. Пријаве на конкурс које остваре број бодова мањи од 30% од укупног броја бодова не улазе у даље разматрање Комисије.
5. Подносилац пријаве у обавези је да, приликом потписивања уговора са Покрајинским секретаријатом о коришћењу средстава, достави меницу с меничном изјавом, као средство обезбеђења да пчелиња друштва и опрема неће бити отуђена, у року од пет година од дана потписивања уговора
6. Рок за реализацију инвестиције на основу предрачуна јесте 30 дана од дана потписивања уговора.
7. Бесповратна средства исплаћују се након реализације инвестиције, односно након испоруке пчелињих друштава и након што корисник бесповратних средстава уради монтажу опреме и достави Покрајинском секретаријату следећу документацију:
* захтев за исплату;
* извештај о наменском утрошку средстава;
* рачун за набавку предметне инвестиције;
* отпремницу за набавку предметне инвестиције за коју је, у складу са посебним прописима, утврђена обавеза издавања отпремнице;
* доказ о извршеном плаћању предметне инвестиције и то потврду о преносу средстава и извод оверен од стране банке, а у случају када је физичко лице извршило готовинско или плаћање картицом може доставити само фискални исечак;

Спецификација опреме треба да садржи основне карактеристике машина и опреме (подаци исказани у обрасцу пријаве морају бити исти као у рачуну);

* фотокопију уговора о кредиту, уколико је предметна инвестиција набављена путем кредита.

Покрајински секретаријат путем надлежног сектора налаже Пољопривредној стручној и саветодавној служби АП Војводине да утврди чињенично стање на терену, достављањем извештаја и записника Покрајинском секретаријату.

1. Покрајински секретаријат задржава право да од подносиоца пријаве затражи додатну документацију. Исто тако, Покрајински секретаријат може да од пољопривредне инспекције Министарства пољопривреде, шумартсва и водопривреде тражи да се изврши контрола реализације предмета уговора, а посебно у случају рачуна и предрачуна који су издати од добављача опреме који нису у систему ПДВ-а и рачуна који су знатно изнад тржишне вредности.
2. Поступак доношења одлуке, критеријуми и остала питања везана за конкурс, прописани су Правилником.
3. Бесповратна средства исплаћиваће се у складу с приливом средстава у буџет АП Војводине.
4. **НАЧИН ДОСТАВЉАЊА ПРИЈАВА**

Пријаве с потребном документацијом доставити поштом на адресу: **Покрајински секретаријат за пољопривреду, водопривреду и шумарство, Булевар Михајла Пупина 16, 21000 Нови Сад**, са назнакoм **„КОНКУРС** **ЗА ДОДЕЛУ СРЕДСТАВА ЗА СУФИНАНСИРАЊЕ ИНВЕСТИЦИЈА ПЧЕЛАРСТВО НА ТЕРИТОРИЈИ АП ВОЈВОДИНЕ У 2018. ГОДИНИ”**, или лично на писарници покрајинских органа управе у згради Покрајинске владе, сваког радног дана од 9 до 14 часова.

1. **КОНТАКТ**

Додатне информације можете добити путем телефона **021/487-4419** **од 10 до 14 часова.**

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст Конкурса, Правилник, образац пријаве, извештај о наменском утрошку средстава и захтев за исплату могу се преузети са интернет адресе: [*www.psp.vojvodina.gov.rs*](http://www.psp.vojvodina.gov.rs).